**ADATKEZELÉSI TÁJÉKOZTATÓ  
a Nemzetgazdasági Minisztérium biztonsági szolgálata általi, személyazonosságot igazoló okmányt érintő adatkezeléshez, az új, állandó belépési jogot biztosító kormányzati belépőkártyával átmenetileg még nem rendelkező foglalkoztatottak Csalogány utcai objektumba történő beléptetésével kapcsolatban**

**1. A személyes adatok kezelője**

|  |  |
| --- | --- |
| Adatkezelő megnevezése: | Nemzetgazdasági Minisztérium |
| PIR azonosító: | 848392 |
| Adatkezelő székhelye: | 1011 Budapest, Vám utca 5–7. |
| Adatkezelő postai címe: | 1358 Budapest Pf. 17 |
| Adatkezelő elektronikus címe: | ugyfelszolgalat@ngm.gov.hu |
| Adatvédelmi tisztviselőjének  neve és elérhetősége: | dr. Sulai Márton  postai címe: 1051 Budapest, József nádor tér 2–4.  e-mail-címe: marton.sulai@ngm.gov.hu |

**2. Az adatkezelés tárgya**

Jelen adatkezelési tájékoztató tárgya a Nemzetgazdasági Minisztérium (a továbbiakban: NGM) Csalogány utcai objektumában élőerős őrzésvédelmet, valamint recepciós szolgáltatást ellátó biztonsági szolgálat által történő beléptetéshez szükséges személyazonosságot igazoló okmányon szereplő adatok nyilvántartásával és kezelésével kapcsolatos, valamint a személyazonosságot igazoló, az okmány felmutatásával összefüggő személyes adatok kezelése azon, új foglalkoztatottnak minősülő személyek esetében, akik még nem rendelkeznek állandó belépési jogot biztosító kormányzati belépőkártyával, a jogviszony létrejöttét követő első munkanap és a kormányzati belépőkártya átvételét követő első felhasználás közötti időszak tekintetében.

A jelen tájékoztatóban foglaltak a nem természetes személyekre vonatkozó adatok tekintetében nem alkalmazhatók.

**3. Az adatkezelés célja**

Az NGM épületében az elektronikus információs rendszer és elemeinek sértetlenségének és rendelkezésre állásának zárt, teljes körű, folytonos és kockázatokkal arányos védelme.

**4. A kezelt személyes adatok köre**

Az új foglalkoztatott személyazonosító okmányán szereplő adatok közül különösen az érintett:

– neve,

– születési helye, ideje,

– személyazonosító igazolvány száma.

**5. Az adatkezelés jogalapja**

A személyes adatok kezelésére a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről szóló, 2016. április 27-i 2016/679 európai parlamenti és tanácsi rendelet (a továbbiakban: GDPR) 6. cikk (1) bekezdés e) pontjának megfelelően a Nemzetgazdasági Minisztérium épületének védelme, az épületben található vagy az oda behozott vagyontárgyak védelme, a foglalkoztatottak zavartalan munkavégzésének biztosítása és a jogsértő cselekmények utólagos bizonyításának elősegítése érdekében kerül sor.

**6. Az adatok megismerésére jogosultak**

Az NGM-nél az adatok megismerésére jogosultak a biztonsági vezető, a Humánerőforrás Főosztály, illetve a Közbeszerzési és Ellátási Főigazgatóság (a továbbiakban: KEF) által megbízott személy- és vagyonvédelmi vállalkozás foglalkoztatottai mint egyes ingatlanok élőerős őrzés-védelmének, valamint recepciós szolgáltatásának biztosítója (Csalogány utcai objektum biztonsági szolgálata).

**7. A személyes adatok kezelésének, tárolásának időtartama**

A személyes adatok őrzési ideje:

a) az NGM biztonsági vezetője, valamint a Humánerőforrás Főosztály által az érintett kilépését követő 30 (harminc) nap,

b) a KEF, valamint a Csalogány utcai objektum biztonsági szolgálata által a kormányzati belépőkártya új foglalkoztatott részéről első alkalommal történő felmutatást követő 3 (három) munkanap.

**8. A személyes adatok forrása**

Az érintett foglalkoztatott adatszolgáltatása.

**9. Automatizált döntéshozatal és profilalkotás, személyes adatok továbbítása harmadik országba vagy nemzetközi szervezethez vagy egyéb, Magyarországon található szervezethez**

Az adatkezelés során nem kerül sor sem automatizált döntéshozatalra, sem profilalkotásra. Az NGM – jogszabály alapján – adatfeldolgozóként veszi igénybe a KEF-et (1135 Budapest, Szabolcs utca 37–43.), illetve az élőerős őrzés-védelem, valamint recepciós szolgáltatás biztosítására megbízott szolgáltatót.

**10. Tájékoztatás az érintettet az adatkezeléssel kapcsolatban megillető jogokról**

*Tájékoztatáshoz való jog:* Az érintettnek joga van az adatkezeléssel kapcsolatos tájékoztatáshoz, amely az NGM részéről a jelen tájékoztató rendelkezésre bocsátása útján kerül teljesítésre.

*Személyes adatokhoz való hozzáférés joga:* az érintett tájékoztatást kérhet, hogy az adatkezelőnél a személyes adatainak kezelése folyamatban van-e; amennyiben folyamatban van, úgy igényelheti a kezelt személyes adatai másolatát.

*Helyesbítéshez, kiegészítéshez való jog:* az érintett kérheti, hogy az adatkezelő indokolatlan késedelem nélkül helyesbítse a rá vonatkozó pontatlan személyes adatokat, valamint kérheti a kezelt hiányos személyes adatainak kiegészítését.

*Törléshez vagy korlátozásához való jog:* az érintett kérheti, hogy az adatkezelő a személyes adatait / személyes adatai egy részét kizárólag tárolja, azokon egyéb adatkezelési műveletet (például rendszerezés, tagolás, összekapcsolás, továbbítás) ne végezzen. Az adatkezelés korlátozása az alábbi okokból kérhető:

– az érintett vitatja a személyes adatok pontosságát,

– az adatkezelés jogellenes, és az érintett ellenzi az adatok törlését, vagy

– az adatkezelőnek már nincs szüksége a személyes adatokra, de az érintett igényli azokat valamely jogi igénye előterjesztéséhez, érvényesítéséhez vagy védelméhez.

Ha az adatkezelés a jogszabályi kötelezettség teljesítése miatt történik, a törlési kérelmet az NGM nem tudja teljesíteni.

*Visszavonáshoz való jog:* Az érintett jogosult arra, hogy hozzájárulását bármikor visszavonja. A hozzájárulás visszavonása nem érinti a hozzájáruláson alapuló, a visszavonás előtti adatkezelés jogszerűségét.

**11. Az érintett jogorvoslathoz való joga**

Az érintett a személyes adatai kezelésével kapcsolatban bejelentést tehet az NGM adatvédelmi tisztviselőjénél, a fent megadott elérhetőségein. Az érintett továbbá panaszt nyújthat be a Nemzeti Adatvédelmi és Információszabadság Hatóságnál (cím: 1055 Budapest, Falk Miksa utca 9–11., postacím: 1363 Budapest, Pf. 9, e-mail-cím: ugyfelszolgalat@naih.hu) mint felügyeleti hatóságnál, ha megítélése szerint a rá vonatkozó személyes adatok kezelése sérti a GDPR rendelkezéseit. Az érintett bírósághoz fordulhat, ha megítélése szerint a személyes adatainak nem megfelelő kezelése következtében megsértették a GDPR szerinti jogait.

**12. Az érintett kérelmeinek teljesítése**

Az érintett jogainak gyakorlásával kapcsolatos kérelmét az NGM-nél mint adatkezelőnél nyújthatja be, melynek teljesítése díjmentesen történik, kivéve, ha a kérelem egyértelműen megalapozatlan vagy – különösen ismétlődő jellege miatt – túlzó, valamint az érintett által a kezelt személyes adatairól kért további másolatokat, melyekért a kérelem tárgyában eljáró adatkezelő az adminisztratív költségeken alapuló, észszerű mértékű díjat számíthat fel.

Az érintett jogainak gyakorlásával kapcsolatos kérelmek teljesítése – amennyiben kérelmét elektronikus úton nyújtotta be – elektronikus úton történik, kivéve, ha az érintett másként kéri. A kérelmet az NGM annak beérkezésétől számított 30 (harminc) napon belül teljesíti, mely indokolt esetben 60 (hatvan) nappal meghosszabbítható.

**ADATKEZELÉSI nyilatkozat**

Alulírott, ……………………………………………………………………………………………………………… (név)

születési hely és idő: ………………………………………………………………………………………………………

személyi igazolvány száma: ………………………………………………………………………………………………

jelen nyilatkozat aláírásával kifejezetten hozzájárulok ahhoz, hogy a fentiekben általam megadott személyes adataimat a Nemzetgazdasági Minisztérium kezelje, továbbá azokat ezen célból a Csalogány utcai objektum biztonsági szolgálata részére a Csalogány utcai objektumba történő beléptetés céljából továbbítsa.

Kijelentem továbbá, hogy ezen hozzájárulásomat önkéntesen, minden külső befolyás nélkül, a megfelelő tájékoztatás és a vonatkozó jogszabályi rendelkezések ismeretében tettem meg.

Kelt: ………………………………………. (hely), ……… (év) ………… (hónap) …… (nap)

………………………………………  
nyilatkozattevő aláírása